آذربایجان اولدوزو (قزئت)

"آذربایجان اولدوزو" آذربایجان میلّي حؤکومتی دؤنمینده تبریزده یایینلانان تورکجه و فارسجا قزئت ایدی.

 حاقّیندا 
"آذربايجان اولدوزو‌"-نون ايلک ساييسي 16 دئکابر 1944 ایلینده "ستاره‌ آذربايجان" آدييلا فارس و تورک ديللرينده تبريز‌ده يايينلانمیشدیر. علی هلال ناصري‌‌نین مودیرلیگی و باش‌يازارليغيندا ايران توده پارتيسي‌نین ايشچيلر و امکچيلر بيرليگي‌‌نین اورقاني اولاراق چیخان قزئت 6-8 صحیفه‌ده، 34×24 س.م اؤلچولرینده اولوب ايلليک آبونه‌سي 180 و تک سايي فيأتي 5 ريالدير. قزئت‌ده هم ساتیریک، هم ده جيددی و تنقیدی يازيلار يئر آلماقدادير. آذربايجان میلّی حؤکومتي دؤنمينده "آذربايجان اولدوزو" آدييلا يايي‌نیني دوام اتتيرن قزئتین يازارلاريندان بيري ده تانینمیش قرئته‌چی ايسماعيل شمس‌دیر. قزئتین ايکينجي دؤنمي‌نین 4. ساييسيندا امنیّت شوراسی‌‌نین ايران‌لا ايلگيلي موذاکره‌لري، قادينلارين توپلومسال فعالیبتلري، شاعير قطران تبريزي‌‌نین حياتي و آذربايجان‌ين قونشو اؤلکه‌ده‌لرله ايليشکيلري کیمی قونولار اله آلينمیشدیر. 

 اتک یازیلار 

 مجیدی موسی . تاریخچه‌ و تحلیل روزنامه‌های آذربایجان(1230-1380)؛ کتابخانه‌ملی ایران؛ تهران 2003 ، ص:35-36
 جلیلی، سعید. دانشنامه‌ی مطبوعات آذربایجان. نشر مهد آزادی. تبریز1996، ص:31
 رستمووا، س. آذربایجان دؤورو مطبوعاتی، آذربایجان عئلملر آکادئمیاسی نشری، باکی. 1993 ص:19, 67

 قایناقلار 
Yazar: M. Rıza HEYET ؛ Azerbaycan Milli Hükümeti’nin Kuruluşu ve Dil Politikası

بؤلمه:آذربایجان میلّی حؤکومتی مطبوعاتی
بؤلمه:قزئتلر
بؤلمه:درگیلر